કેન્દ્રમાં અટલ બિહારી વાજપેયીની સરકાર હતી ત્યારે દ્રમુક અને અન્ના દ્રમુક સાથે વારાફરતી સમજૂતી થઈ હતી. જયલલિતા તો અયોધ્યામાં રામમંદિર મુદ્દે ભાજપના સમર્થનમાં હતાં, પણ પછીથી એમને એ મૈત્રી માફક આવી નહોતી. એવું જ કંઈક દ્રમુકનું પણ હતું. વાજપેયી સરકારમાં દ્રમુક ભાગીદાર હતી, પણ પછી ડો. મનમોહન સિંહની સરકારમાં પણ દ્રમુક સહભાગી હતી. બન્ને મુખ્ય દ્રમુક પક્ષોની નીતિ જિસકે તડ મેં લડ્ડુ, ઉસકે તડ મેં હમ જેવી જ રહી છે. જયલલિતાના અવસાન પછી અન્ના દ્રમુકમાં ભાગલા પડ્યા હતા. એમને ભેગાં કરવાનું શ્રેય કંઈક અંશે વડા પ્રધાન નરેન્દ્ર મોદીને જાય છે. એટલે તમિળનાડુમાં સત્તાપક્ષ અન્ના દ્રમુક મોદીની દત્તક પાર્ટી ગણાવાય છે.